FCA23
Escrit de demanda en el procés per a la protecció dels drets fonamentals de la persona. (article 118 LJCA)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que acredito mitjançant l’escriptura de poder adjunta que presento / el certificat d’inscripció en l’Arxiu electrònic d’apoderaments judicials amb núm. de registre ......., comparec davant d’aquesta Sala / d’aquesta Secció del Tribunal d’Instància i 

MANIFESTO:
1.	Que el passat dia ...... se m’ha notificat la diligència d’ordenació dictada en data ........., per la qual s’acorda el lliurament de l’expedient administratiu per formalitzar la demanda en el termini de vuit dies.
2.	Que, dins del termini atorgat, mitjançant aquest escrit formalitzo la demanda, basada en els fets i fonaments de dret següents.

FETS
1.	...
2.	...

FONAMENTS DE DRET

FONAMENTS JURÍDICS PROCESSALS
1.	Jurisdicció i competència. Article 1 de la LJCA: l’ordre jurisdiccional contenciós administratiu coneix de les pretensions que es dedueixin en relació amb l’actuació de les administracions públiques subjecta al dret administratiu. Es dedueix una pretensió contra l’acte de ........., sobre ........... (També és admissible aquest procediment especial d’empara judicial de les llibertats i drets previstos en l’article 53.2 de la CE contra les disposicions de caràcter general, i en els casos d’inactivitat de l’Administració i d’actuació material constitutiva de via de fet.)
Article 8.1 / 8.2 / 8.3 de la LJCA sobre la competència de les seccions contencioses administratives (o bé 9 per a les competències de les seccions del Tribunal Central d’Instància, 10 per a les competències de les sales dels TSJ, 11 per a les competències de la Sala de l’AN, o 12 per a les competències de la Sala del TS) sobre .....................
2.	Capacitat processal i legitimació. Articles 18 i 19.1 de la LJCA: el recurrent té capacitat processal i legitimació per demandar, atès que ...................
3.	Impugnabilitat de l’acte objecte d’impugnació. Articles 25 i 114.1 de la LJCA, per tractar-se d’una resolució, la qual procedeix d’un òrgan administratiu que manca de superior jeràrquic, exhaureix la via administrativa (article 114.1.c) de la Llei 39/2015) i lesiona el dret fonamental invocat en l’escrit d’interposició, motiu pel qual escau el procediment especial d’empara judicial de les llibertats i drets previstos en l’article 53.2 de la Constitució espanyola.
4.	Pretensions que s’exerceixen. Articles 114 i 31.1 de la LJCA: el demandant pot pretendre la declaració de no ser conforme a dret i, si escau, l’anul·lació dels actes i disposicions susceptibles d’impugnació. També pot pretendre el reconeixement d’una situació jurídica individualitzada i l’adopció de les mesures adequades per al seu ple restabliment, incloent-hi la indemnització dels danys i perjudicis causats. Aquesta pretensió té com a finalitat la de restablir o preservar el dret o llibertat, raó per la qual he formulat el recurs. (En els casos d’inactivitat de l’Administració i d’actuació material constitutiva de via de fet, la pretensió és la inclosa a l’article 32.1 i 32.2, respectivament, recollida en els formularis 12 i 13, fonaments jurídics 4t.)
5.	Termini d’interposició del recurs. Article 115.1 de la LJCA: el termini per presentar el recurs contenciós administratiu és de deu dies comptats des de l’endemà de la notificació de l’acte, la publicació de la disposició impugnada, el requeriment per al cessament de la via de fet o el transcurs del termini fixat per a la resolució, sense més tràmits. Quan la lesió del dret fonamental tingui el seu origen en la inactivitat administrativa, o s’hagi interposat potestativament un recurs administratiu, o, tractant-se d’una actuació en via de fet, no s’hagi formulat requeriment, el termini de deu dies s’inicia transcorreguts vint dies des de la reclamació, la presentació del recurs o l’inici de l’actuació administrativa en via de fet, respectivament. El termini per a la interposició del recurs contenciós administratiu finalitza, doncs, el dia ...... . Vaig presentar l’escrit d’interposició del recurs contenciós administratiu abans de la data esmentada i, per tant, dins de termini.
6.	Costes processals. Article 139.1 de la LJCA, sobre les costes a la primera instància. (Recordeu que l’article preveu la no imposició de costes si l’òrgan jurisdiccional aprecia i raona que el cas presenta seriosos dubtes de fet o de dret, raonament que ja podeu avançar o facilitar en aquest apartat, si ho considereu oportú. Per tal d’evitar la imposició de costes en cas de desestimació íntegra del recurs, els òrgans judicials poden admetre l’argument de la iusta causa litigandi o l’existència de dubtes de fet si ha estat necessària la pràctica de prova en el judici).

FONAMENTS JURÍDICS MATERIALS
7. Fons de la qüestió. Article ........... de la ........... (La fonamentació s’ha de limitar a la demostració de la lesió del dret fonamental en què incorre l’actuació de l’Administració que ha donat lloc al recurs contenciós administratiu.)

Per això, 
SOL·LICITO:
1.	Que admeteu aquest escrit amb els documents que hi annexo.
2.	Que tingueu per formalitzada demanda davant l’acte de .............. i, prèviament efectuats els tràmits preceptius, dicteu sentència per la qual estimeu el recurs i:
a)	declareu nul / anul·leu / revoqueu i deixeu sense efecte l’acte objecte de recurs, per haver vulnerat el dret fonamental o llibertat ..............., amb expressa imposició de les costes a l’Administració demandada (tret d’haver al·legat al fonament 6 la no concurrència) (en els casos d’inactivitat de l’Administració i d’actuació material constitutiva de via de fet, la pretensió és la inclosa a l’article 32.1 i 32.2, respectivament, recollida en el punt 3 del sol·licito dels formularis 13 i 14).
b)	reconegueu el dret del Sr./Sra. .......... a ...........
c)	condemneu l’Administració pública a ........... i també a indemnitzar els danys i perjudicis causats, la quantia dels quals s’ha de determinar en el període d’execució de sentència.

ALTRESSÍ PRIMER DIC:	Que m’interessa la recepció a prova d’aquest procés (en aplicació del que disposa l’article 57 LJCA, la part actora pot demanar per altressí que el recurs es decideixi sense necessitat de rebre el plet a prova ni tampoc vista o conclusions), sobre els punts de fet següents: 
a)	...
b)	...

Per aquest motiu, i en compliment del que disposa l’article 60 de la LJCA, indico a continuació els mitjans de prova que, a l’empara del que disposa l’article 284 de la LEC, proposo per a la seva pràctica:

I.	Documental. Prevista a la LEC, a la qual es remet l’article 60.4 de la LJCA, consistent en els documents que s’adjunten com a núm. .... d’aquest escrit de demanda.

II.	Documental. Prevista a la LEC, a la qual es remet l’article 60.4 de la LJCA, consistent que es tingui per íntegrament reproduït l’expedient administratiu instruït per .................

III.	... (per a la resta de possibles proves proposables, podeu consultar el formulari de demanda genèrica FCA22).

Per això, 

SOL·LICITO: Que tingueu per feta la sol·licitud de recepció del procés a prova, a l’empara del que disposa l’article 60.1 de la LJCA, que declareu la pertinència de les proves que he proposat i que ordeneu practicar-les.

ALTRESSÍ SEGON DIC:	En compliment del que disposen els articles 40.1 i 41 de la LJCA, entenc que la quantia d’aquest recurs és de .................. euros (000,00 € ). 

Per això, 

SOL·LICITO: Que tingueu per feta la manifestació anterior als efectes legalment establerts.

....., ....... de/d’................. de ..............